钦定古今图书集成/理学汇编/文学典/第003卷 > 朱子全书 > 《答曾景建》
## 钦定古今图书集成/理学汇编/文学典/第003卷 > 朱子全书 > 《答曾景建》

文字之设，要以达吾之意而已。政使极其高妙，而于
理无得焉，则亦何所益于吾身，而何所用于斯世？乡
来前辈，盖其天资超异，偶自能之，未必专以是为务
也。故公家舍人公谓王荆公曰：“文字不必造语及摹
拟前人。孟、韩文虽高，不必似之也。”况又圣贤道统正
传见于经传者，初无一言之及此乎？